钦定古今图书集成/方舆汇编/职方典/第1069卷 > 延平府古迹考 府志
## 钦定古今图书集成/方舆汇编/职方典/第1069卷 > 延平府古迹考 府志

本府。〈南平县附郭。〉

废镡州　，王延政以永平镇为镡州，寻废。废酒务　，在府治东。嘉祐间，以前延平行榷酤之法，置诸酒务，后废。其址为龙津驿，寻废。废船场　，在溪南元妙观东，后为南园。

小常村　在府境。宋时，叛卒杨勍寇南剑州，道出小常村，掠一民妇，欲与乱妇誓死不受污，遂遇害，弃尸道傍。贼退，人为收瘗，尸，所枕藉处，迹宛然不灭。每雨则干，晴则湿，削去即复见，覆以他土，其迹愈明。

“水云” 村　在衍仙之下，黄裳有记。

双塔　一在水南九龙岩之巅，高七丈。一在水东化剑阁山巅，高九丈。明万历间建，有碑记。双溪阁　在剑津上。宋陈瓘诗：“岁久谩传龙变化，潭深谁睹剑锋铓。” 廖挺诗：“馀波下作双溪水，只欠休文八咏楼。”

剑归阁　，即化剑阁。明王镜诗云：“两锷当年误入流，至今投赠未曾休。千秋神物几时去？空笑词人尚刻舟。” 《序》云：“登楼远眺，目炫琳琅。谬构短章，截流横渡。知我罪我，俟于来兹。”

“凌虚阁　” ，即百角楼。唐先锋李系之神庙，历多名公题咏。

先儒罗从彦宅　在罗源里。

先儒李侗宅　在樟林崇仁里。

闻猿阁　在府治南。尝有二猿啼于溪之南岭，因以名阁。

妙峰阁　在府治东，黯淡院前，对高峰上旧有宋蔡襄题字及李孝彦草书。贾青诗：“溪声滩外急，草色雨中深。客意自南北，山光无古今。” 冷风阁　，在府治南，面仙山，俯剑潭，登者有出尘之想。宋王以《咏诗》：“剑水落霞晴熨录，衍峰新月夜梳鬟。”

剑归阁　在府治北。宋李纲书碑尚存。

凝翠阁　在太史溪上。李纲诗：“登临缥缈出尘寰，疑是神仙昼不关。宴乐樽罍在天半，嬉游歌吹落人间。”

平理堂　在府治左，宋建。

衍仙堂　在府治，据山之阜，溪山环绕，一目可尽，有登览之胜。

六桂堂　在南平县治东，凿滩。宋仁宗朝，范迪简父子六人相继登进士第，因以名堂。陈瓘诗：“公家丹桂六枝芳，冷笑燕山窦十郎。”

世彩堂　在府城西二十五里。宋尚书廖纲所居。

溪山伟观亭　在府治内。宋真德秀《记》曰：“延平据山为州军事判官厅，处山之半，后枕崇阜，前挹大溪。溪之南，九峰森罗，雄峙天表。厅事之西，故有小亭，对溪山最佳处，因名伟观。”

越王台　在府城北百丈山，相传汉越王置。咏归堂　在县治东，宋邑人吴仪建。杨时诗：“微吟曳双屣，踏破苍苔纹。归欤自乐只，此意将谁论。”

钓台　在府城南迁乔里。宋隐士吴仪渔钓其上，有石刻“钓台” 二字在壁。杨时诗：“君不见钓璜溪上白发翁，一竿西去追冥鸿。畋车同载非罴熊，鹰扬烈气如飘风。又不见羊裘石瀬垂纶叟，爽气凌天动星斗。万乘故人亲访求，卧对銮舆忍回首。圣贤遇合自有时，洁身乱伦非所知。高风寥寥古已往，较然得失知者谁？”

将乐县

废镛州　，王延政以将乐为《镛州》，寻废。

废绥城县　在县西乡。晋隆安间置，隋省，唐初复置，后并入邵武县。

落星穴　在县北门。晋义熙中，有长星坠其处，忽成一穴。占者谓五百年后当生大贤。邑人因以“德星” 名坊。宋杨时生于此，人以为应。

葛陂　在县南五里。古冢累累，故老指为“葛王冢。” 相传西晋末有葛将军，失其名，因世乱拥兵自据，僭称王号。既没，多设疑冢。后人发之，圹中多金砖。

高平苑　，在县南六十里。乃越王校猎之所。

城中街石　《旧志》“方言八字七星街。” 古制大方石八，大圆石七，各砌径三尺馀，碁布四隅通衢中。

观化楼　在县南郊金谿潭上。明万历间，知县傅宗皋建。左山上创月台，石砌方数丈。右山上创环碧亭，高三层，分八角，为一邑游观之胜。校猎台　在县南。相传越王之子建此校猎，故名。

大田县

大观亭　郡丞曹金有诗。

龙兴堂　里人。佥事廖仲有诗。

沙县

旧沙县　在今沙县治东一十里。隋置，寻废。唐复置，始徙今治。

古铜场　在县治东南。唐时置，今废。

旧鼓楼　在县治后山之西北三里。俗呼“古楼坪。”

湖山伟观楼　在县治内，宋时建。

“仰高” 亭　在厅右。洪武间建，为官僚游憩之所。“水心亭　” 在县治内东池上。

宣诏亭　在县治大门左。

颁春亭　在县治大门右。

“涌翠亭　” 在儒学讲堂之右。

咏归亭　在学宫前。南面七峰，下临流水。宋时建，邓焕章有《记》。

传心阁　宋淳祐间建，绘濂溪、二程、杨、罗、李、朱遗像于其上，胡清献有记。

环翠亭　在县治东南凝翠峰前。

观音阁　在县南十字街。

观风阁　在翔凤桥南

七峰阁　在兴国寺前，对七峰，因名。

枕碧阁　在九都庆成庵东。庑邓肃有诗。“凌虚阁　” ，在县南碧云宫下。

观澜阁　在真隐峰之下。

涵清阁　在朝阳妙高峰间。上七阁俱在县溪南。

一览亭　在县治南。宋给事张致远诗：“三寺楼台烟雾里，一洲芦苇画图中。”

碧天阁　在县西北《陶金山》之侧。

琅溪阁　在县东南八都。

尤溪县

拱秀楼　在县治右，以毓秀峰环拱于前，故名《顺昌县》。

钩玉亭　在石豆都。旧有池如偃月。宋绍圣中，邑令吴睿作亭其上，名“月池。” 绍兴中，邑人佘良弼葺而新之，改今名。

石台　在县治北，甃石为之，上有石阑干。石龟　，在顺昌县西四十里，石龟捍于水口，首尾皆见。

炼丹台　在县西兴贤都梅仙山，汉梅福炼丹处。有细石圆如药丸，名“药坛。” 上累石为塔，危若累卵，风雨飘摇，弗坠也。

龙坛　在县南门

永安县

登云塔　在县治南。明万历间，知县王廷绣建，萧时中为《碑记》。

凌霄塔　在县治北水尾。明万历间，知县张守让重建。

望霖亭　在东山。明本府同知陶崇政有诗。“锦墩　” 在贡川水尾，中流砥柱。明知县张守让建。

石屏　在县北水尾。明知县李如鸿镌“乾坤清气” 四大字于上。

金华殿　在县北曹岩，即“生佛殿” ，祀通公。